Media vida

Media vida (Vivduono) estas romano de la hispana verkistino Care Santos, kiu havigis al ŝi la Premion Nadal de 2017. SERGI DORIA (7a de januaro 2017). «Care Santos gana el premio Nadal con «Media vida»». ABC. Konsultita la 6an de januaro 2017. 

Temas pri la rerenkontiĝo de kvin virinoj tridek jarojn post ilia kunvivado en internigejo de lernejo de monaĥinoj. Tiam io okazis, kio nun utilas por malkovri la esencon de la tiamaj, dumaj kaj nunaj rolulinoj.

Intrigo 

 1950. "Gaĝo-ludo". Olga, obseda dikulino, estras noktan gaĝoludon de kvin lernejaninoj en internigejo. Ĉiuj devas havigi valoraĵon kaj plenumi defion, se oni volas rekuperi tion. Olga ordonas defion ŝteliri al dormoĉambraĉo de marĝenulo (nura viro en la monaĥinejo) kaj fortranĉi de li harartufon. Kelkaj klopodas; kiam venas la vico de Julia, la plej malriĉa el ili, laŭ la bruo, ŝajne ŝi estis kaptita de la viraĉo kaj perfortita de li. Sed la ceteraj scias nenion prie kaj ili neniam revidos sian amikinon en sekvaj jaroj.
 1981. "Blanka Monopole" (alude al vino kio poste ludos rolon en la intrigo).
 "Olga". Ŝi estas maniula pri telefonoj kaj malkaŝas sekretan aparaton en ŝranko, kiu aŭdebligas kun la teretaĝo. Memoroj pri la filmo Forigita per la vento, laŭ kies heroino ŝi volas esti. Konatiĝo kun Damián kaj poste kun lia frato Benito, kiu finfine edzinigas ŝin. Per la sekreta telefono ŝi spionas sian ĝemelan fratinon Marta (alia el la ludogrupo), kiu posedas la teretaĝon, kie ŝi volas instali restoracion kaj kie ŝi diskutas kun sia edzo Álex. Memoroj de la internigejo: ambaŭ fratinoj foriris la sekvan matenon (post la ludo) por havi novan vivon kun ĵusa duonpatro kaj adiaŭis la tiamajn amikinojn Lola kaj Nina. Tiukadre ŝi deziras kunvoki ĉiujn por renkontiĝo post tridek jaroj.
 "Marta". Separiĝo disde la edzo, Álex. Tiukadre ŝi deziras nuligi la rendevuon, sed Olga insistas kaj sukcesas reteni ĝin. Olga ĉiam spionis kaj manipulis sian fratinon, ekzemple sendante nefinitan romanon de Marta al eldonejo de Álex, por kiu ŝi poste laboris kaj kun kiu ŝi dum jaroj fianĉinis. Finfine li publikigis ne ŝian romanon, sed kuirlibrojn, per kiuj ŝi iĝis fama fakulo pri kuirarto eĉ en amaskomunikiloj.
 "Lola". Nina invitis Lolita al historia koncerto de The Beatles kaj ili eĉ ĉeestas kun ili. Nun Lola estas ĵusa vidvino kaj vivas kun sia duonfilo Andrés. Ŝi respondas kontaktopeton de iama pretendanto Sebas.
 "Nina". Ŝi estas skandalema, vigla, seksema, nura kontraŭfrankisma ĝis nun el la kvaropaj amikinoj. Ŝi rakontas siajn amhistoriojn, pri kiuj ŝi fanfaronas. Memoroj pri Julia kaj la internigejo. La jvaropo ekvespermanĝas, ĉar Julia malfruas, eble ĉar pluvegas. Nina estis kaj estas kiromanciulino. Ili startas novan gaĝoludon per tiklaj demandoj.
 "Julia". Vivo de politikistino, deputito. Ŝi konis amikinon Ramona en prizono kaj nun ambaŭ komentas sian pasintecon. Julia vizitis Vicente, la marĝenulo de la unua ĉapitro, nun en frenezulejo. Ĝuste antaŭ atingi la rendevuejon, ŝia aŭto suferas akcidenton pro la pluvego.
 "Tenebrismo". La nova ludo konsistas je tiklaj demandoj, per kies respondoj la kvaropo disvolvas siajn ĝistiamajn vivojn, kun emfazo al problemoj, frustracioj, kaj kreado de propraj personecoj. Dume, elektro paneas pro ŝtormo kaj ili ludas je kandellumo. La demandoj estas jenaj:
 Ĉu vi ŝtelus edzon el amikino?
 Kiel vi taksus via seksan vivon?
 Kiu estis la plej grava decido kiun vi faris? 
 Ĉu vi enamiĝus de pli juna viro?
 La malgranda skribo de la kontrakto, laŭ Marta kaj Nina. Ambaŭ kompernas, ke la nova amatino de Álex, estas Nina, dum Marta tute ebriiĝis kaj konfesas kion antaŭe ne faris. Lola, kiu estas gravedega, sentas, ke ŝi tuj naskos.
 "Brodotranĉileto". Oni portas Lola al hospitalo, kie estas ankaŭ Julia, pri kio la kvaropo scias nenion. Finfine okazas la rekontiĝo de la kvaropo kun Julia. Ĉiu rakontas sian historion. Krom la neatendita rilato inter Marta kaj Nina, oni ekkonas, ke Lola estas enamiĝinta de sia duonfilo, kiu venas al la nasko. Julia restas kun Olga, al kiu ŝi rakontas kial ŝi vizitis kaj zorgis la marĝenulon Vicente. Ŝi redonas al Olga la brodotranĉileton kiun ŝi portis por la defion, kiam ili estis knabinoj en la internigejo, kaj kiun ŝi konservis dum jardekoj. Olga estis iel la kulpulino de la tragedio. Ambaŭ ploras.

Referencoj

Bibliografio
 Care Santos, Media vida. Ediciones Destino. 2017. pp. 414. ISBN 978-84-233-5183-1.

Eksteraj ligiloj
 Blogo "El blog de Juan Carlos"
 En Jutubo UN LIBRO EN UN MINUTO: Media vida (Care Santos)

Kategorio:Hispanlingvaj romanoj
Kategorio:Libroj aperintaj en 2017